EELNÕU 2020/229

								KOMISJONID:

eelarve- ja arengu-		
haridus-		
kultuuri- 	JK	
majandus-		
revisjoni-		
sotsiaal- 		

VILJANDI LINNAVOLIKOGU

OTSUS

30. jaanuar 2020   nr

Viljandi linna 2019. aasta spordipreemia 

Viljandi Linnavolikogu 24.09.2015 määruse nr 64 “Viljandi linna spordipreemia“ alusel ning arvestades laekunud ettepanekuid ja Viljandi Linnavolikogu kultuurikomisjoni ettepanekut Viljandi Linnavolikogu

o t s u s t a b:

1. Kinnitada Viljandi Linnavolikogu kultuurikomisjoni otsus.

2. Viljandi linna 2019. aasta spordipreemia saajad on: 
2.1.	kuni 21 aastane sportlane ………………………….;
2.2.	…………………………………………………….. .

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Evelin Lagle
Esitatud: 13.01.2020
Esitaja: Viljandi Linnavalitsus			Ettekandja: Marko Tiitus
Lk arv: 7
Hääletamine: nõudmisel

Seletuskiri
Viljandi linna 2019. aasta spordipreemia

Eelnõu eesmärk on tunnustada Viljandi linnas tegutsevat füüsilist või juriidilist isikut või muud ühendust, mis ei ole juriidiline isik, väljapaistva tegevus eest spordivaldkonna edendamisel või saavutuste eest spordi valdkonnas.

Õiguslik alus: Viljandi Linnavolikogu 24.09.2015 määrus nr 64 “Viljandi linna spordipreemia“. 

Esitatud kandidaatide põhjal on koostatud koondtabel. 

Spordipreemia suurus on 1 000 eurot.

Spordipreemia 2019 kandidaadid

	Kandidaat	Põhjendus (muutmata või vähesel määral toimetatud kujul)

1	Marek Johanson

(Esitanud: Marju Johanson)	Ta on entusiastlik ja sihikindel Viljandi Rattaklubi Rattakooli vanemtreener juba 16 aastat. Selle ajaga on ta kaasanud väga suure hulga Viljandi noori tegelema rattaspordiga. Marek pühendub rattaspordi
edendamisele nii nädala sees kui nädalavahetustel, 364 päeva aastas. Samuti seisab ta hea kõigi Viljandimaal toimuvate rattaspordiürituste kordamineku eest. Tema juhendatavad ratturid on hinnatud sõitjad nii vabariigi koondises kui ka välisklubides. Nad on esindanud Eestit suurtel rahvusvahelistel võistlustel, MK-etappidel, universiaadidel, EM-idel ja MM-idel, Euroopa Noorte Olümpiapäevadel. Tema töö tulemuslikkusele annab kinnituse see, et tema juhendatavatest sportlastest on aastate jooksul välisklubidega lepingu sõlminud ja neis sõitnud hulga Viljandi rattureid. Teda on hinnatud korduvalt Viljandimaa parimaks treeneriks ning valitud 2014. ja 2017. aastal ka eesti parimaks jalgrattaspordi noortetreeneriks. Tulemused 2019: Viljandi Rattaklubi noorteklubide 2019. aasta Eesti Jalgratturite Liidu vabariiklikus reitingus kolmas koht, Vabariigi koondises sõitis üheksa Viljandi kasvandikku, EJL valis Viljandlase Kristel Sandra Sooniku aasta parimaks naisjuunioriks, tiitlivõistlusele pääses viis Viljandi kasvandikku, viis kulda EMV-telt,
viljandlastele 25 medalit EMV-telt, Euroopa meistrivõistlused Belgias, punktisõit 6. koht Kristel Sandra Soonik, maailmameistrivõistlused Inglismaal- temposõit 16. koht Henri Treimuth, Euroopa meistrivõistlused- Belgia Omnium 16. koht Kristel Sandra Soonik, maailmameistrivõistlused Inglismaal- grupisõit 33. koht Henri Treimuth, Euroopa meistrivõistlused Hollandis- grupisõit 30. koht Kristel Sandra Soonik, Euroopa meistrivõistlused Hollandis- grupisõit 26. koht Toomas Vool, Luxenburgi velotuuri 1. etapi kolmas koht Johannes Tiirats, Riia velotuuri 1. ja 2. etapi võit Kristel Sandra Soonik, UCI profituuri Dokola Mazowsza Poola 14. koht Kristjan Johanson, GP Ursel Belgia 8.koht Kristjan Johanson Zlote Kolo velotuur Poola üldvõit Henri Treimuth Dobczyce velotuur Poola 1. etapi võit Henri Treimuth. Viljandlased kogusid kümneid võite ja poodiumikohti vabariiklikel võistlustel.

2	Kristo Galeta

(Esitanud: Tiit Aru)	Kristo Galeta ületas Pärnus 21.07.2019 Eesti karikavõistlustel tõugatud 20.76-ga 40 aasta vanuse Eesti rekordi. Endine rekord 20.53 oli tehtud 11.06.1979. a Budapestis, autoriks Heino Sild. Kristo Galeta täitis sellega 2019 Doha MM-i normi ja valmistus MM-ks koos rootslastega Itaalias. Rooma laagris välja löönud pöiavigastus osutus sedavõrd karmiks, et Dohas Kristo vaatas MM-i kuulitõuget tribüünilt. 
Veel tulemusi võistlustelt: 
20.47 11.Heino Lipu mälestusvõistlused, Maidla 28.07.2019 
20.24 Malmö rahvusvaheline heitjate võistlus 18.06.2019 
20.17 Heitjate seeriavõistlus, Tallinn 15.07.2019 
19.96 Eesti meistrivõistlused, Tallinn 17.08.2019

3	Viljandi Jalgpalliklubi Tulevik meeskond 

(Esitanud: Viljandi Linnavolikogu Eesti Keskerakonna saadikurühm)	Viljandi Jalgpalliklubi Tulevik oli lõppenud hooajal vägagi edukas. Mängides Eesti Vabariigi jalgpalli kõrgliigas, Premium Liigas, saavutati kümne võistkonna osas seitsmes koht. See oli esimesel hooajal pärast esiliigast kõrgseltskonda tõusmist ülihea tulemus. Selle väärtust tõstab, et valdavalt mängiti ja mängitakse oma klubi kasvandikega, Viljandi JK Tulevik ja selle noortevõistkondades alustanud mängijatega. Ega reaalselt palju kõrgemale tõusmise võimalusi pole, kui siis üks-kaks kohta. Eespool on Paide, Tartu ja Narva ning kolm suurt Tallinna meeskonda. 

Naiskond – JK Tulevik ja Suure-Jaani United Ühendnaiskond – saavutas Eesti Vabariigi jalgpalli kõrgliigas kaheksa võistkonna konkurentsis kuuenda koha. See oli debütantidelt ülihea tulemus, vigastuste tõttu jäi ülinapilt puudu enamast. Nüüd võttis meie naiskond naiste meistriliiga aastalõputurniirilt kolmanda koha FC Flora ja Pärnu JK järel. On üles ehitatud töötav püramiid noorte jalgpallivõistkondade ja treeningsüsteemi näol. Märkimisväärne samm ja hoolivuse märk on töö erivajadustega laste ja noortega ning nende kaasamine liikumisse. Ollakse tugevad, sest seistakse nõrgemate eest!

4	Tervisespordiklubi Joosu

(esitatud 2 korda: Viljandi Linnavolikogu Isamaa saadikurühm

Viljandi Linnavolikogu Eesti Keskerakonna saadikurühm)	Terviseklubi Joosu on organiseerinud nii lastele kui ka täiskasvanutele tervisespordiüritusi juba 30 aastat ja jätkab enda tegevust ka edaspidi. Tänu Joosule on mitmed lapsed saanud osaleda spordivõistlustel.

Terviseklubi Joosu on aastaid propageerinud liikumisharjumusi, liikumisharrastusi ja rahvavõistlusi, sama suund oli edukas ka lõppenud aastal. Viljandi linna kogukonna ja noorte liikumisharjumuste ja liikumisharrastuste kasvatamise sümbolüritusena korraldati kevadel taas edukalt noorte ümber Paala järve jooks.
	
5	Kaupo Kokamägi

(Esitanud: Ditmar Martinson)	Viljandist pärit sportlane. 5. - 8. koht sportliku vabavõitluse (MMA) maailmameistrivõistlustel.
	
6	Team Elamuspan

(Esitanud: Triinu Tints)	Tegemist on nelja sõbraga – Are Tints, Are Tallmeister, Freddy Tints, Sander Kahu –, kes otsustasid 2017. aasta sügisel hakata tegelema triatloniga, eesmärgiga osaleda täispikal triatlonil. Nad hakkasid kõvasti trenni tegema ja seda kõike töö, õppimise ning pereelu kõrvalt. 2018. aasta suve alguses osales sõpruskond Otepää Ironmanil. See tähendas, et ujuda tuli 1,9 km, ratast sõita 90 km ja joosta 21,1 km. Seejärel treenisid nad edasi, pühendunumalt kui kunagi varem. 3. augustil 2019 osalesid nad Tallinna Ironmanil. Sel korral oli distantsi pikkuseks 3,8 km ujumist, 180,2 km rattasõitu ning 42,2 km jooksu. Nad kõik tegid selle ära ja tegid seda hästi. • Are Tints – koht 434, aeg 11:50:05 • Are Tallmeister – koht 522, aeg 12:22:51 • Freddy Tints – koht 669, aeg 13:38:01 • Sander Kahu – koht 705, aeg 14:06:14. Lisaks nimetatud võistlustele on nad nende aastate jooksul osalenud mitmetel teistel võistlustel, kas siis lihtsalt jooksu- ja rattavõistlustel või lühemate distantsidega triatlonitel ning seda nii Viljandimaal kui mujal Eestis. Näiteks on nad (kas kõik või mõned neist) osalenud Viljandi järve jooksul, Tartu maastikumaratonil, Tallinna maratonil, Tartu triatlonil, Võhandu maratonil (kanuuga), Viljandi linnajooksul, Valga triatlonil (see loetelu ei ole lõplik). Nende eesmärk Tallinna Ironmanil osaleda ja see läbida on täitunud. Nad on jätkanud treenimisega ja plaanivad ka 2020. aasta spordivõistlustest osa võtta. Nende üks tulevikusoove ja -eesmärke on osaleda ka mõnel välismaal toimuval triatlonivõistlusel. Miks nad on väärt tunnustamist? Nad seadsid endale suure eesmärgi, liikusid nii keha kui vaimu ette valmistades selle suunas ning täitsid selle. Nad on oma eesmärgikindluse, tegemistega ja olemistega suureks eeskujuks, nad inspireerivad ja motiveerivad oma lähedasi, sõpru, tuttavaid, töökaaslasi ja teisi, kes end nende tegemistega kursis hoiavad.
	
7	Tiit Aru

(Esitanud: Viljandi Linnavolikogu Sotsiaaldemokraatide saadikurühm)	Viljandis üle 40 aasta linna kergejõustiku arengu eest seisnud härra on andnud oma panuse mitmete Eesti tippsportlaste arengusse. Olgu nimetatud vaid mõned nimed: Risto Mätas (pikka aega Eesti esiodaviskaja ja Magnus Kirdi endine treener), Kristo Galeta (tõukas tänavu Eesti rekordi kuulutõukes), Martin Lehemets (Eesti noorsooklassi rekordiomanik vasaraheites), Kelly Heinpõld (noorteklasside Eesti rekordiomanik vasaraheites) jpt. Tiit Aru panus Viljandi spordiloos on ASENDAMATU. Kuid 2019. aastal suutis ta lõpetada millegi, mida Viljandi linn pole suutnud mitmel kümnendil – rajada Viljandisse kaasaegse heiteväljaku. Viimased 20 aastat on Viljandi olnud üleriigiliste noorte ja noorsoo võistluste kaardilt väljas, sest Viljandil pole olnud vasaraheite ja teiste heitealade jaoks kaasaegset heiteväljakut. Tänavu suvel sai Paalalinnas vana aiamaa asemel valmis kaasaegne üle 70-meetrine heiteväljak, tänu millele saab Viljandis taas korraldada noorsooklassi meistrivõistlusi kergejõustikus. Kolm aastat kestnud arendustegevus jõudis lõppfini�isse, mis avas Viljandi jaoks uue dimensiooni spordielu arendamiseks. Seda kõike ilma linna eelarvelise toeta. Samas on Tiit Aru korduvalt rõhutanud, et tänu linnale sai Kergejõustikuselts Sakala enda kasutusse maa-ala, kus täna asub heiteväljak, mida on tunnustanud mitmed oma ala tipud.

Tiit Aru pole kordagi saanud linna tunnustust Viljandi kergejõustiku arendamise eest, kuid 2019. aastal sai ta valmis väljakuga, mis jääb veel mitmekümneks aastaks meie linna heitjate käsutusse. Seetõttu arvame, et Tiit Aru väärib tunnustust oma tegevuse eest. Sealjuures tasub mainida, et väljaku rajamisel on Tiit Aru ise rahastuse otsinud ning linn pole pidanud väljaku rajamist ühegi euroga toetama.	
8	Marek Tiits

(Viljandi Linnavolikogu Sotsiaaldemokraatide saadikurühm)
	Silmapaistev tegevus Viljandi Jalgpalliklubi Tuleviku kogukonna laiendamisel. On suutnud tuua Viljandi elanikud staadionile oma meeskonda toetama.	
9	Kärolyn Mäesaar

(Esitanud: Ruth Vaar)	Kärolyn Mäesaar on Viljandi sõudeklubi U- 23 vanuseklassi sportlane. Ta õpib sisekaitseakadeemias ja tegeleb aktiivselt võistlusspordiga. Ta on Eesti U-23 koondise liige. Tema 2019. aasta parimad tulemused on: 
1. Üliõpilaste Euroopa MV I koht ( Paarisaeruline kahepaat) 
2. Eesti meister (roolijata kahepaat) 
3. Eesti meister (kaheksapaat) 
4. Eesti KV II koht (paarisaeruline kahepaat) 
5. Balti mat� : I koht (kahepaat) I koht (neljapaat) Kärolyn arvati koos pärnaka Liisu Mitiga 2019. aasta parimaks üliõpilasmeeskonnaks (paarisaeruline kahepaat).
	
10	Merle Keerutaja

(Esitanud: Viljandi Linnavolikogu saadikurühm Eesti Reformierakond)	Esmakordselt jõudis Eesti võrkpallinaiskond EM-le ja koondises mängis 3 Viljandist pärit naist (Anu Ennok, Kristiine Miilen ja Kristel Moor), kes kõik on Merle Keerutaja endised õpilased.

Noore sportlase 2019 preemia

	Kandidaat	Põhjendus	

1	Saara Orav 
30.12.2001

(Ditmar Martinson)
	Silmapaistvad tulemused noorte ITF turniiridelt.	

2	Brit Martin
11.04.2006 

(esitatud 3 korda: Viljandi Linnavolikogu Eesti Keskerakonna saadikurühm, Ott Ahonen, Viljandi Linnavolikogu Sotsiaaldemokraatide saadikurühm)	Viljandi noor tennisist Brit Martin tegi ülieduka hooaja, on meie tennise kindlasti silmapaistvaim ja potentsiaalikaim täht, Viljandi Tenniseklubi Fellin kasvandik. Ta saavutas hulga võite oma vanuseklassis nii Viljandi, Eesti kui ka rahvusvahelistel võistlustel üksikmängus, aga ka paarismängus.

Mais rahvusvaheliselt noorte tenniseturniirilt Estonian Junior Open Tallinna Kadrioru tennisekeskusest sõitis 13-aastane viljandlanna koju sportlaskarjääri esimese Tennis Europe’i võiduga alla 14-aastaste arvestuses. Ühtlasi tõusis ta Eesti oma vanuseklassi esinumbriks ja Euroopa tabelis 92. kohale. Ta valiti oma vanuseklassi U-14 tüdrukute Eesti aasta parimaks noortennisistiks.

3-kordne Eesti noorte meister tennises. T14 üksikmäng, T14 paarismäng, T16 paarismäng.

Noor tennisemängija Brit Martin krooniti 2019. aastal kolmekordseks Eesti meistriks. 13-aastane Viljandi tennisetreenerite Ott Ahoneni ja Priit Pihli kasvandik võitis kulla kuni 14-aastaste üksikmängus ja paarismängus ning kuni 16-aastase paarismängus. Lisaks Eesti meistritiitlitele võitis Brit 2019. aastal kuni 16-aastaste noorte rahvusvahelise tenniseturniiri “Kaunas Open” nii üksik- kui paarismängus.

3	Kelly Heinpõld
21.01.2003

(Esitanud: Tiit Aru)
	Õpib Viljandi Gümnaasiumi 10. klassis, treenib Viljandi Spordikooli kergejõustikuosakonnas. Võistleb esimest aastat TU 18 vanuseklassis. 
Vasaraheide 3,0.kg 59.56 m VIII koht Euroopa Noorte Olümpiafestivalil 25.07.2019 Bakuus. 
Vasaraheide 3,0 kg 52,22 m I koht Balti meistrivõistlustel Vilniuses 02.08.2019. 
Vasaraheide 3,0 kg 59,99 m I koht 30. Rukkilillemängudel TU18 vanuseklassis Pärnus 09.07.2019. 
Uued Viljandimaa rekordid T15-16- aastaste ja 17-18- aastaste vanuseklassis. 
Vasaraheide 3,0 kg 58.15 m I koht Eesti noorte meistrivõistlustel Rakveres 28.06.2019. 
Kettaheide 1,0 kg 38.41 m I koht Eesti noorte meistrivõistlustel Rakveres 27.06.2019. 
Kuulitõuge 3,0 kg 14.07 m I koht Eesti noorte meistrivõistlustel Rakveres 27.06.2019. 

Kolm aastat Eesti noortekoondise liige. 2019.a EKJL parima tütarlapse U18 vanuseklassis valimistel nominent.

4	Keliis Lillemets
14.02.2002

(esitatud 2 korda: Kalle Lillemets, Külli Trei)
	Keliis Lillemets on Viljandi Gümnaasiumi XI klassi õpilane. Tegeleb rühmvõimlemisega 2015. aastast. Treenib Tartus VK Rütmika Elite Teamis. Viljandi Spordikoolis alustas võimlemisega 2008. aastal.
Rühma 2019. aasta saavutused meistriklassis on järgmised:
1.Eesti meistrid
2.Tartu meistrid
3.ESS Kalevi meistrid
4.Rahvusvaheline rühmvõimlemisvõistlus Miss Valentine 1. koht
5.Maailmameistrivõistlused meisterklassis 7. koht
6.Maailmakarikasarja üldkokkuvõttes meisterklassis 5. koht
Rytmika Elite Team sai tunnustatud Eesti Võimlemisliidu poolt eelmisel hooajal maailmakarikasarja üldkokkuvõttes saavutatud 3. koha eest juuniorklassis tiitliga aasta tegu 2019!

Keliis käib 5-6 korda nädalas Tartus trennis. Kodust lahkub kell 8 ja õhtul jõuab koju 22.15. See nõuab sportlaselt kohusetunnet, tahtmist ja kindlasti pühendumist, mis vajab tunnustamist.

Keliis Lillemets on Viljandi Gümnaasiumi XI klassi õpilane. Tegeleb rühmvõimlemisega 2015. aastast. Treenib Tartus VK Rütmika Elite Teamis. Viljandi Spordikoolis alustas võimlemisega 2008. aastal.
Rühma 2019. aasta saavutused meistriklassis on järgmised:
1.Eesti meistrid
2.Tartu meistrid
3.ESS Kalevi meistrid
4.Rahvusvaheline rühmvõimlemisvõistlus Miss Valentine 1. koht
5.Maailmameistrivõistlused meisterklassis 7. koht
6.Maailmakarikasarja üldkokkuvõttes meisterklassis 5. koht
Rytmika Elite Team sai tunnustatud Eesti Võimlemisliidu poolt eelmisel hooajal maailmakarikasarja üldkokkuvõttes saavutatud 3. koha eest juuniorklassis tiitliga aasta tegu 2019!

Keliis käib 5-6 korda nädalas Tartus trennis. Kodust lahkub kell 8 ja õhtul jõuab koju 22.15. See nõuab sportlaselt kohusetunnet, tahtmist ja kindlasti pühendumist, mis vajab tunnustamist.
	
5	Maren Mõrd
24.04.2002

(esitatud 2 korda: Tarvo Mõrd, Katrin Loorits)	2019 Eesti meister rannavõrkpallis U18 ja U20 vanuseklassis. 2019 Eesti Karikavõistluste II koht U18 ja U20saalivõrkpallis B klassi 4. koht. Viljandimaa meister 2019 rannas. Eesti Noortekoondisega 1. koht BaltiCup´il. Õpib Audentese Spordigümnaasiumis. Preemia kuluks ära uutel rannaetappidel osalemiseks.

Eesti meister U18 ja U20 vanuseklassis rannavolles 2019.	
6	Kaupo Kruusmäe
12.01.2004

(Esitanud: Emma Kruusmäe)	Kaupo Kruusmäe on silmapaistev noor jalgpallimängija Viljandi jalgpalliklubis Tulevik. Jalgpalliga on ta tegelenud aastaid ning see on tema tõeline kirg, millega ta sisustaks kogu oma aja. Väravavahi positsioonil on tal väga hea ülevaade platsil toimuvast, mistõttu on tal ka väga tugevad juhiomadused. Meeskonnas nähakse teda tugeva kaaslase ja väga hea sõbrana. Jalgpallis on ta saavutanud U-17 II eliitliigas sel hooajal 2. koha ning oma tasemel oskuste tõttu on ta ka osa Eesti noortekoondisest. Eestit on ta esindanud U-16 ja U-17 mängudel nii koduväljakutel, kui ka välismaa pinnal ( 2 U-16 sõpruskohtumist Põhja-Iirimaaga, korra Eestis 2018, korra Põhja-Inglismaal 2019, 2 sõpruskohtumist Lõuna-Soome noortekoondisega, mõlemad Soomes, kohtumine Prantsusmaa, Fääri saarte, Leedu, Lichtensteini ja Saksimaa noortekoondistega Eestis). Uuest hooajast jätkab ta U-19 meeskonnas koduklubis. Selle kõrvalt on ta suutnud hoida ka head taset koolitöös ning esindab järjepidevalt Jakobsoni kooli erinevatel spordi- kui ka ainealastel ning ka mõttemängude ja robootikavõistlustel. Väga häid kohti on ta saavutanud Viljandimaa koolidevahelistes meeskondlikel võistlustel saalijalgpallis, jalgpallis, korvpallis. Aktiivne on ta ka koolisiseselt, aidates edendada koolielu, osaledes Jakobsoni kooli õpilasesinduse töös klassiesindaja ja juhatuse liikmena.
	
7	Helene Dimitrijev
12.03.2002

(Esitanud: Ruth Vaar)	Helene Dimitrijev on Viljandi noorsõudja. Helene on sündinud 12.03.2002. Ta on Eesti noortekoondise liige. Kuigi ta on veel noorsõudja, võitis ta 2019. aastal Eesti meistritiitli täiskasvanud naiste kaheksapaadis. On Eesti karikavõitja paarisaerulisel kahepaadil. Tuli Eesti meistriks U-23 vanuseklassis roolijata kahepaadil. Balti mat�il võitis omas vanuseklassis kaks kuldmedalit. Võitis Eesti meistritiitli sisesõudmise 6000 m distantsil. Helenel on hulgaliselt medalikohti rahvusvahelistelt ja Eesti võistlustelt ja regattidelt. Helene on noor ja andekas noorsõudja, kes on momendil kindlalt Eesti noortekoondise tütarlaste esinumber.
	
8	Kristel Sandra Soonik
28.06.2001

(esitatud 2 korda: Marek Johanson,
Viljandi Linnavolikogu saadikurühm Eesti Reformierakond)
	Ta on andekas ja sihikindel noor viljandlanna, kes annab endast treeningutel ja võistlustel alati maksimumi ning mingeid järeleandmisi endale ei tee, et jalgrattaspordis tippu jõuda. Kristel Sandra Soonik on 18- aastane ja alustas jalgrattaspordi treeningutega kaheksa aastat tagasi Viljandi Rattaklubi Rattakoolis, kus treenib tänaseni. Neiu on edukas olnud maanteesõidus, maastikusõidus, BMX krossis, cyclokrossis kui ka trekisõidus, aga enam meeldib talle siiski jalgrattaspordi "kuningala" maanteesõit. Kristel Sandra on aastate jooksul võitnud eesti meistrivõistlustelt eri distsipliinidelt hulgaliselt medaleid ja meistritiitleid, samuti on ta saavutanud märkimisväärseid tulemusi rahvusvahelistelt võistlustelt, millest kaalukaim on 2019. aasta Euroopa MV-te kuues koht. 2019. aastal kutsuti noor viljandlanna Eesti naisjuunioride koondisesse, kus ta kiirelt kohanes ja naiskonna üheks liidriks tõusis. Eesti Jalgratturite Liit tunnustas Kristel Sandrat, kui valis ta 2019. aastal eesti parimaks naisjuunioriks jalgrattaspordis. Pärast Viljandi Gümnaasiumi lõpetamist on Kristel Sandra eesmärk leida endale välisklubi, et jalgrattaspordiga veelgi tõsisemalt edasi tegeleda ja tippu jõuda. 

Kristel Sandra 2019. aasta parimad saavutused: 
Euroopa meistrivõistlused trekisõidus Belgias, punktisõit 6. koht 
Euroopa meistrivõistlused trekisõidus Belgias, Omnium 16. koht 
Euroopa meistrivõistlused maanteesõidus Hollandis, grupisõit 30. koht 
Eesti meister temposõidus, Eesti meister kriteeriumisõidus.
Lisaks veel kolm medalit Eesti meistrivõistlustelt, kaks etapivõitu rahvusvahelisel Riia velotuuril Lätis.

Euroopa meistrivõistlustel trekisõidus 6. koht, Euroopa meistrivõistlustel maanteesõidus 30. koht, Eesti meister temposõidus, Eesti meister kriteeriumisõidus, lisaks veel kolm medalit Eesti meistrivõistlustelt ning kaks etapivõitu rahvusvaheliselt Riia velotuurilt.

(allkirjastatud digitaalselt)
Evelin Lagle, 
kultuuri- ja noorsootöö spetsialist